Hankija:

Narva Linnavalitsuse Arhitektuuri- ja Linnaplaneerimise Amet

Peetri plats 5

20308 Narva

Hanke nimetus:

**Narva pilootalal maaparandussüsteemi (sh mahuti ja torustik) projekteerimine**

**HANKETEADE**

A logo for a company

Description automatically generated with low confidence

NARVA 2024

Käesolevaga teeb Narva Linnavalitsuse Arhitektuuri- ja Linnaplaneerimise Amet ettepaneku esitada pakkumus **Narva pilootalal maaparandussüsteemi (sh mahuti ja torustik) projekti koostamiseks.**

# Üldandmed

Veebilehehange: „**Narva pilootalal maaparandussüsteemi (sh mahuti ja torustik) projekteerimine“.**

Hankija: Narva Linnavalitsuse Arhitektuuri- ja Linnaplaneerimise Amet, rg-kood 75029820, Peetri plats 5, 20308 Narva

Hankelepingu eest vastutav isik: Kaie Enno (e-post: [kaie.enno@narva.ee](mailto:kaie.enno@narva.ee))

Hanke eest vastutav isik: Peeter Tambu (e-post: peeter.tambu@narva.ee)

Rahastamisallikad: LIFE programmi toetus (60%), Narva linna eelarve (25%) ja Eesti riigi kaasfinantseering (15%).

Hankelepingu maksumuse piirmäär: **11500 EUR** (km-ta)

Tööde teostamise tähtaeg: soovitavalt **2 kuud** alates hankevõtulepingu sõlmimisest

Kas veebilehehange on jaotatud osadeks: Ei

Kas veebilehehankele on lubatud esitada alternatiivseid pakkumusi: Ei

# 2. Lähteülesanne

## Hankelepingu eesmärk on Narva pilootalal maaparandussüsteemi (sh mahuti ja torustik) projekti koostamine.

## Hankekirjeldus on toodud Lisas 1 Tehniline kirjeldus.

## Hankija võimaldab piiramatut elektroonilist juurdepääsu hankedokumentidele Hankija kodulehel [www.narvaplan.ee](http://www.narvaplan.ee) ja Narva linna kodulehel [www.narva.ee](http://www.narva.ee). Hankedokumendid on tasuta ning hankedokumentide paberkandjal väljastamist ei toimu.

## Hankedokumentide sisu kohta saab selgitusi küsimusi esitades meili teel [valeria.hohlova@narva.ee](mailto:valeria.hohlova@narva.ee). Hankija vastab esitatud küsimustele hiljemalt 3 tööpäeva jooksul vastava taotluse saamisest arvates.

# Pakkumuse koostamine, vormistamine ja esitamine

## Pakkumus tuleb esitada meili teel [narvaplan@narva.ee](mailto:narvaplan@narva.ee).

## Pakkuja poolt esitatud pakkumuse maksumus peab sisaldama kõiki kulutusi, mis on vajalikud hankelepingu esemeks oleva teenuse osutamiseks.

## Pakkumuse esitamine tähendab pakkumuse esitanud isiku täielikku nõustumist kõigi hankedokumentides esitatud tingimustega ning kohustust neid järgida hankelepingu elluviimisel. Alternatiivpakkumuste, osaliste pakkumuste või variantide esitamine ei ole lubatud.

## Pakkumus peab olema jõus kuuskümmend (60) kalendripäeva alates pakkumuse esitamise kuupäevast.

## Pakkumus tuleb koostada eesti keeles.

## Pakkuja esitab Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

## Pakkumuste esitamise kuupäevast ja kellaajast hiljem laekunud pakkumus hankemenetluses ei osale.

## Lisatingimused:

### Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad Lisa 3 kohase ühispakkumuse volikirja.

# Pakkumuste avamine

## Pakkumus tuleb esitada elektrooniliselt meili teel [narvaplan@narva.ee](mailto:narvaplan@narva.ee) hiljemalt 13.12.2024 kell 11:00.

## Alternatiivsete pakkumuste esitamine ei ole lubatud.

## Pakkumuse jõusolek: Pakkumus on jõus vähemalt 60 (kuuskümmend) kalendripäeva, pakkumuste esitamise tähtpäevast arvates.

# Pakkuja hankemenetlusest kõrvaldamise alused ja kvalifitseerimistingimused

|  |  |  |
| --- | --- | --- |
| **Kõrvaldamis- ja kvalifitseerimistingimused** | | **Nõutav dokument** |
| 1 | Pakkujal puuduvad RHS § 95 lg 1 p-des 1-5 ning lg 4 p-des 1 - 12 sätestatud kõrvaldamisalused | Pakkuja esitab koos pakkumusega Lisa 7 kohaselt  vormistatud kinnituse |
| 2 | Pakkujal puuduvad pakkumuste avamise tähtpäeval riiklikud maksuvõlad  Edukal pakkujal maksuvõlgade puudumist kontrollitakse täiendavalt enne hankelepingu sõlmimist | Pakkuja esitab Maksu- ja Tolliameti või pakkuja asukohariigi vastava pädevusega ametiasutuse tõendi maksuvõlgade puudumise kohta käesoleva hanke hanketeate avaldamise kuupäeva seisuga. Eesti Vabariigis registreeritud pakkuja puhul ei ole dokumendi esitamine vajalik ja nõude täitmist kontrollib hankija Riigihangete registri kaudu.  Pakkuja esitab pakkuja elu- või asukohajärgse kohalike maksude maksuhalduri või pakkuja asukohariigi vastava pädevusega ametiasutuse tõendi maksuvõlgade puudumise kohta käesoleva hanke hanketeate avaldamise kuupäeva seisuga. Tallinnas registreeritud pakkuja puhul ei ole dokumendi esitamine vajalik ja nõude täitmist kontrollib hankija Riigihangete registri kaudu |
| 3 | Pakkuja omab vähemalt viie (5) aastast töökogemust projekteerimise valdkonnas | Pakkuja esitab vähemalt kolm (3) tööd, mis on koostatud viimase viie (5) aasta jooksul. (Lisa 9) |
| 4 | Pakkuja omab kolme (3) aasta keskmist netokäivet vähemalt 23 000 eurot aastas. | Pakkuja esitab vastava kinnistuse (Lisa 8) |
| 5 | Kuulumine asjakohasse majandustegevuse registrisse | Hankija jätab osaleja või ühisosaleja kvalifitseerimata kui osalejal või ühisosalejate volitatud  esindajal puudub majandustegevuse registri ehitusvaldkonna registreering projekteerimise tegevusalal või asukohariigi (kui see on asukohariigis nõutav) õigusaktide kohane  vastav registreering või luba vastaval tegevusalal tegutsemiseks.  Eesti residendist isikute registreeritust kontrollib hankija ise andmekogus olevate avalike  andmete põhjal. Kõik isikud, kes ei ole Eesti residendid, esitavad tõendid selle kohta, et neil on  vastavalt oma asukohariigi õigusaktidele õigus tegutseda ehitusvaldkonna projekteerimise ja  ehitamise tegevusalal. Tõendiks loetakse asukohariigi õiguspädeva institutsiooni tõendit või  vastava tegevusloa või registreeringu koopiat ideekonkursi algamise päeva või hilisema seisuga. |

Selgitused:

## Hankija ei sõlmi hankelepingut isikuga ja kõrvaldab mistahes ajal hankemenetlusest pakkuja, kelle puhul esineb vähemalt üks allpool nimetatud asjaoludest:

### Pakkujat või tema seaduslikku esindajat on kriminaal- või väärteomenetluses karistatud kuritegeliku ühenduse organiseerimise või sinna kuulumise eest, (riigi)hangete nõuete rikkumise või kelmuse või ametialaste või rahapesualaste süütegude toimepanemise eest (karistusandmed ei ole karistusregistrist karistusregistri seaduse kohaselt kustutatud või karistus on tema elu- või asukohariigi õigusaktide alusel kehtiv);

### Pakkuja on pankrotis või likvideerimisel, tema äritegevus on peatatud või ta on muus sellesarnases seisukorras tema asukohamaa seaduse kohaselt.

### Pakkuja suhtes on algatatud sundlikvideerimine või muu sellesarnane menetlus tema asukohamaa seaduse kohaselt.

### Pakkujal ei ole nõuetekohaselt täidetud õigusaktidest tulenevad riiklike maksude tasumise kohustused.

### Pakkuja on esitanud valeandmeid hankija kehtestatud nõuetele vastavuse kohta.

## Hankija võib kõrvaldada hankemenetlusest pakkuja juhul:

### Kui pakkuja või tema esindaja suhtes on kutse- või ametiliidu aukohtu otsusega või muul sellesarnasel alusel tõendatud raske süüline eksimus kutse- või ametialaste käitumisreeglite vastu.

### Kui pakkuja on jätnud hankija poolt pakkuja hankemenetlusest kõrvaldamise aluste puudumise kohta nõutud andmed või dokumendid esitamata ja need andmed või dokumendid ei ole hankijale oluliste kulutusteta avaliku registri kaudu kättesaadavad.

### Kui pakkuja on jätnud hankija teavitamata punktis 5.1 nimetatud asjaolude olulisest muutumisest.

# Pakkujate hankemenetlusest kõrvaldamise aluste kontrollimine

## Hankija kontrollib, kas pakkujal esineb hankemenetlusest kõrvaldamise aluseid vastavalt hanketeates ja hankedokumentides toodud tingimustele. Pakkujad, kellel neid esineb, kõrvaldatakse hankemenetlusest.

## Hankija kõrvaldab pakkuja hankemenetlusest igal ajal, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente.

## Maksuvõlgade kontroll toimub (nii riiklike kui kohalike maksude osas) kaheetapiliselt:

## a) hanke teate avaldamise päeva seisuga ning

## b) enne hankelepingu sõlmimist – s.o pakkumuse edukaks tunnistamise otsuse väljasaatmisele järgneval 3. (kolmanda) päeval.

## Kui hankija tuvastab mis tahes ajal hankemenetluse käigus, et pakkujal või taotlejal esineb maksuvõlg, annab ta pakkujale või taotlejale vähemalt kolm tööpäeva maksuvõla tasumiseks või ajatamiseks (RHS § 95 lg 6).

# Pakkumuste vastavuse kontrollimine

## Hankija kontrollib kvalifitseeritud pakkujate poolt esitatud pakkumuste vastavust hankedokumentides esitatud tingimustele.

## Hankija lükkab pakkumuse tagasi, kui see ei vasta hankedokumentides esitatud tingimustele. Hankija tunnistab pakkumuse vastavaks, kui see vastab esitatud tingimustele ning selles ei esine sisulisi kõrvalekaldeid nimetatud tingimustest.

## Pakkuja, kelle pakkumus on tagasi lükatud, ei osale edasises hankemenetluses.

## Hankija nõudel peab pakkuja pakkumuses esitatud teavet selgitama, piiritlema või täpsustama.

**8. Kvalifitseerimistingimused**

8.1. Hankija jätab osaleja või ühisosaleja kvalifitseerimata kui osalejal või ühisosalejate volitatud esindajal puudub majandustegevuse registri ehitusvaldkonna registreering projekteerimise tegevusalal või asukohariigi (kui see on asukohariigis nõutav) õigusaktide kohane vastav registreering või luba vastaval tegevusalal tegutsemiseks. Eesti residendist isikute registreeritust kontrollib hankija ise andmekogus olevate avalike andmete põhjal. Kõik isikud, kes ei ole Eesti residendid, esitavad tõendid selle kohta, et neil on vastavalt oma asukohariigi õigusaktidele õigus tegutseda ehitusvaldkonna projekteerimise tegevusalal. Tõendiks loetakse asukohariigi õiguspädeva institutsiooni tõendit või vastava tegevusloa või registreeringu koopiat hanke algamise päeva või hilisema seisuga.

# 9. Pakkumuste hindamine ja pakkumuse edukaks tunnistamine

## 9.1. Hankija hindab vastavaks tunnistatud pakkumusi. Pakkumuste hindamisel arvestab hankija hankedokumentides sätestatud pakkumuste hindamise kriteeriumi.

## 9.2. Kui hankija leiab, et pakkumuse maksumus on hankelepingu eeldatava maksumusega võrreldes põhjendamatult madal, nõuab hankija kirjalikus vormis pakkujalt asjakohast kirjalikku selgitust. Pakkuja on kohustatud esitama kirjaliku selgituse hankijale viie tööpäeva jooksul vastava nõude saamisest arvates. Hankija kontrollib esitatud selgitust ja hindab esitatud tõendeid, konsulteerides vajaduse korral pakkujaga. Kui hankija leiab endiselt, et pakkumuse maksumus on põhjendamatult madal, ei sisalda kõiki töö teostamiseks eeldatavaid kulutusi või kui pakkuja ei esita hankijale nõutud selgitust, lükkab hankija pakkumuse tagasi.

## 9.3. Pakkumuste hindamise kriteeriumiks on madalaim hind.

## 9.4. Kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

# 10. Kõigi pakkumuste tagasilükkamine

## 10.1. Kui pakkumuste avamisel selgub, et kõik esitatud pakkumused ületavad oluliselt hankelepingu eeldatavat maksumust, võib hankija kõik esitatud pakkumused tagasi lükata, kontrollimata eelnevalt pakkujate kvalifikatsiooni ja esitatud pakkumuste sisulist vastavust hanketingimustele (RHS § 116 lg 1).

### 10.2.Menetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

# Hankelepingu sõlmimine

## Hankelepingu sõlmimise (allkirjastamise) päeval kontrollib hankija eduka pakkumuse esitanud pakkujal riiklike maksuvõlgade puudumist. Maksuvõlgade kontroll toimub Maksu- ja Tolliameti avaliku andmekogu vahendusel.

## Hankeleping sõlmitakse 5 (viie) tööpäeva jooksul, pakkumuse edukaks tunnistamise otsuse pakkujatele väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks edukaks tunnistatud pakkujaga pakkumuste jõusoleku tähtaja jooksul.

## Kui edukaks tunnistatud pakkumuse esitanud pakkuja võtab hankijast mitteolenevatel põhjustel oma pakkumuse tagasi või keeldub hankelepingu sõlmimisest hankija poolt mõistlikult määratud tähtajaks, tunnistab hankija edukaks pakkumuseks hindamise kriteeriumide alusel kindlaks määratud paremuselt järgmise pakkumuse.

## Hankijal on õigus nõuda edukaks tunnistatud pakkumuse tagasi võtnud või hankelepingu sõlmimisest keeldunud pakkujalt kahju hüvitamist tagasi võetud pakkumuse ja järgmise edukaks tunnistatud pakkumuse maksumuse vahe osas, aga samuti kahjude hüvitamist täiendavate kulutuste osas.

1. **Riigihanke alusdokumendid**
   1. Hanketeade
   2. Lisa 1 Tehniline kirjeldus
   3. Tehnilise kirjelduse lisad: Pilootala asendiplaan (lisa 1), geodeetilised mõõdistused (lisa 2), geoloogilised uuringud (lisa 3), veekvaliteedi uuringud (lisa 4), seirekaamera kuvatõmmised (lisa 5), Päästeameti skeem jalakäigusilla võimalike asukohaga (lisa 6), Ilmajaama andmed sademete hulgast 2023. aasta jooksul (lisa 7), ehitustööde hankimiseks lähteülesanne (lisa 8).
   4. Lisa 2 Esindusõigust tõendav volikiri
   5. Lisa 3 Ühise osalemise kinnitus ja volikiri
   6. Lisa 4 Alltöövõtja nõusolek
   7. Lisa 5 Tööde teostamise ajakava ning selle maksumus
   8. Lisa 6 Hankelepingu projekt

12.9. Lisa 7 Pakkuja kinnitus

12.10. Lisa 8 Andmed netokäibe kohta

12.11. Lisa 9 Teostatud projekteerimistööde loetelu

12.12. Lisa 10 Pakkumuse kogumaksumuse tabel

12.13. Kõik enne pakkumuste esitamise tähtpäeva pakkujatele saadetud dokumendid, millega on muudetud või selgitatud hankedokumentide nõudeid. Hankealusdokumentide osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.